**DĖL LEIDIMO ROKIŠKIO RAJONO SAVIVALDYBĖS TURTĄ IŠNUOMOTI VIEŠO KONKURSO BŪDU**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas), Rokiškio rajono savivaldybės taryba nusprendžia:

* 1. Leisti išnuomoti viešo konkurso būdu 5 (penkeriems) metams su galimybe pratęsti sutartį ne ilgiau kaip 10 (dešimčiai) metų Rokiškio rajono savivaldybei (toliau – Savivaldybė) nuosavybės teise priklausantį nekilnojamą turtą ne daugiau kaip 20,00 kv. m, po 1 kv. m ant pastato – administracinio pastato stogo, žymėjimas plane 1B8p, unikalus Nr. 7397-3001-8018, Respublikos g. 94, Rokiškyje, bendras pastato plotas – 3766,79 kv. m, nustatyti turto naudojimo paskirtį – ryšio priemonėms montuoti teikti, 1 kv. m nuomos kainą – 4,11 Eur per mėnesį;

1. Pritarti Savivaldybės turto, išdėstyto šio sprendimo 1 punkte, Savivaldybės materialiojo turto nuomos sutarties projektui (pridedama).
2. Įgalioti Savivaldybės administracijos direktorių, jo nesant – Savivaldybės administracijos direktoriaus pavaduotoją, organizuoti šio sprendimo 1 punkte nurodyto nekilnojamo turto viešą nuomos konkursą ir pasirašyti su konkurso nugalėtoju Savivaldybės ilgalaikio materialiojo turto nuomos sutartį ir Savivaldybės ilgalaikio materialiojo turto perdavimo ir priėmimo aktą;
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL LEIDIMO ROKIŠKIO RAJONO SAVIVALDYBĖS TURTĄ IŠNUOMOTI VIEŠO KONKURSO BŪDU“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Leisti išnuomoti viešo konkurso būdu 5 (penkeriems) metams su galimybe pratęsti sutartį ne ilgiau kaip 10 (dešimčiai) metų Rokiškio rajono savivaldybei (Savivaldybė) nuosavybės teise priklausantį turtą.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 15 straipsnis, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ (toliau – Nuomos tvarkos aprašas).

**Sprendimo projekto esmė.**

Iki 2005 m. privatiems ir verslo subjektams buvo leista statyti ryšio priemones ant Rokiškio rajono savivaldybės (toliau – Savivaldybė) administracijos pastato stogo, esančio Respublikos g. 94, Rokiškyje. Pakeitus teisės aktus, savivaldybės turto panauda (leidimas neatlygintinai statyti ryšio priemones yra prilyginamas savivaldybės turto panaudai) verslo subjektams yra negalima.

Atsižvelgiant į pasikeitusį teisinį reglamentavimą ir poreikį užtikrinti tinkamas ryšio paslaugas Rokiškio mieste, siūlome sudaryti galimybes verslo subjektams išsinuomoti reikalingą plotą ryšio priemonei pastatyti.

Savivaldybės administracija siūlo leisti skelbti viešą nuomos konkursą dėl ne daugiau kaip 20,00 kv. m, po 1 kv. m ant pastato – administracinio pastato stogo, žymėjimas plane 1B8p, unikalus Nr. 7397-3001-8018, Respublikos g. 94, Rokiškyje, bendras pastato plotas – 3766,79 kv. m. Siūloma nustatyti, kad turto naudojimo paskirtis – ryšio priemonėms montuoti ir nustatyti 1 kv. m nuomos kainą – 4,11 Eur per mėnesį.

Taip pat yra teikiama Savivaldybės turto nuomos sutartis Savivaldybės tarybai pritarti.

**Laukiami rezultatai.**

Efektyvus savivaldybės turto naudojimas, papildomos lėšos į savivaldybės biudžetą ir kokybiško ryšio paslaugų teikimas Rokiškio miesto gyventojams.

**Finansavimo šaltiniai ir lėšų poreikis**.

Sprendimo įgyvendinimui reikalingos biudžeto lėšos – apie 40 Eur.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |